open-index/open-wikipedia-markdown huggingface dataset:
Norges G17-landslag i fotball

**Norges G17-landslag i fotball** er et fotballandslag for gutter som er 17 år eller yngre på det tidspunkt kvalifiseringen til et mesterskap starter. Trener er Bjørn Johansen.

## Historikk
### 2010&ndash;2013
I 2010 kom Norge til eliterunden av EM-kvalifiseringen, men endte sist i sin gruppe bak Tyrkia, Frankrike og Wales, med to tap og en uavgjort. I 2011 endte også Norges ferd i eliterunden, men denne gangen ble landslaget slått ut på målforskjell. Med to seire og en uavgjort måtte Norge ta til takke med en andreplass i gruppen da Frankrike hadde en målforskjell på +11 mot Norges +9.

I 2012 gikk Norge ut allerede i den første kvalifiseringsrunden, med kun én seier over Andorra og to tap mot henholdsvis Belarus og Ungarn. I 2013 var Norge tilbake i eliterunden, men endte på andreplass etter tap mot Italia, uavgjort mot Nederland og seier over Nord-Irland.

## Nåværende tropp
Oppdatert 7. september 2024.
 Norges tropp til firenasjonersturnering i Sverige fra 4. september – 11. september. Vennskapskamper mot Danmark U17 lørdag 7. september 2024 kl 15:00 og Belgia U17 tirsdag 10. september 2024 kl 17:00.

### Andre spillere
Spillere som har vært med i landslagstroppen de siste 12 månedene.

## Referanser


## Eksterne lenker
* 
* Profil hos *UEFA.com*
Ziggy Stardust (sang)

**«Ziggy Stardust»** er en sang av David Bowie på albumet *[[The Rise and Fall of Ziggy Stardust and the Spiders from Mars]]*, utgitt i 1972. Sangen er en av Bowies mest kjente fra 1970-tallet, og en av de mest kjente glam-rock-sangene. «Ziggy Stardust» er rangert på 277.-plass i *[[Rolling Stone|Rolling Stone Magazine]]*s liste over de 500 beste sangene gjennom tidene.

Sangen forteller om romvesenet Ziggy Stardust fra Mars som er kommet til jorden, og hans band, *[[Spiders from Mars|The Spiders from Mars]]*. I 1972-1973 brukte Bowie «The Spiders from Mars» som navn på sitt turnéband, og han selv tok rollen som «Ziggy Stardust».

Første gang sangen ble fremført for offentligheten, var da Bowie fremførte låten på BBC-programmet «Sounds of the 70s» med Bob Harris 1. januar 1972, sammen med flere sanger fra albumet, men ble sendt først 7. februar. 16. mai 1972 spilte han den også på samme program, da DJ var John Peel. Begge disse fremføringene er offisielt utgitt på albumet *[[Bowie at the Beeb]]*.

Sangen ble utgitt som B-side til «The Jean Genie» i 1972, og en singel med en liveversjon av «Ziggy Stardust» fra *[[Santa Monica '72]]* ble utgitt som singel i 1994.

## Livefremføringer
«Ziggy Stardust» har oppgjennom årene vært en livefavoritt for Bowie, og har blitt spilt på de fleste av hans turnéer. Følgende opptredener er offisielt utgitt:

*To innspillinger for BBC «Sounds of the 70s» 1. januar og 16. mai 1972, på albumet *[[Bowie at the Beeb]]*
*Et konsertopptak fra Santa Monica Civic Auditorium, Santa Monica, USA fra 20. oktober 1972 ble utgitt på livealbumet *[[Santa Monica '72]]*, og ble også utgitt som singel på CD i 1994 for å promotere utgivelsen av dette albumet.
*Et konsertopptak fra Hammersmith Odeon i London 3. juli 1973 ble utgitt på konsertvideoen *[[Ziggy Stardust and the Spiders from Mars]]* og livealbumet *[[Ziggy Stardust - The Motion Picture]]*
*Et konsertopptak fra Philadelphia Spectrum, Philadelphia, USA 28.–29. april 1978 ble utgitt på *[[Stage]]*.
*Et konsertopptak fra Point Theatre i Dublin 22.–23. november 2003 ble utgitt på *[[A Reality Tour]]*.

Bowie har sangen, delvis eller fast, på følgende turnéer:
*Ziggy Stardust-turnéen (1972–1973)
*Stage-turnéen (1978)
*Sound+Vision-turnéen (1990)
*Mini-turnéen (2000)
*Heathen Tour (2002)
*A Reality Tour (2003–2004)

## Musikere
*David Bowie - vokal
*Mick Ronson - gitar
*Trevor Bolder - bass
*Mick Woodmansey - trommer
Aerospace Industrial Development Corporation

**Aerospace Industrial Development Corporation** (kinesisk: 漢翔航空工業股份有限公司), forkortet **AIDC**, er en statseid flyprodusent i Republikken Kina. Produsenten er kjent for å ha utviklet jagerflyet AIDC Ching-Kuo.

AIDC ble grunnlagt 1. mars 1969.

## Eksterne lenker
*
Julius Jakhelln (1832–1919)

**Julius Herman Jakhelln** (født 7. september 1832 i Bodø, død 18. juli 1919) var en norsk trelasthandler. Han var sønn av Christian Albrecht Jackhelln, og gift med Ragnhild Astrup, datter av sorenskriver Nils Astrup.

Jakhelln kjøpte store eiendommer i Bindal i Nordland og bygde sagbruk ved utløpet av Bindalsfjorden. Herfra drev han en omfattende eksport av trelast. *Fridtjof Plahte* ble først samarbeidspartner, og siden overtok han eiendommene i Bindal, i dag kjent som Plahtes eiendommer.

Sammen med Johan Sørensen dannet Julius Jakhelln firmaet *Sørensen & Jakhelln* i Bilbao i Spania. Senere ble deres felles virksomhet drevet fra Høvik gjennom firmaet *La Compañia de Maderas*. 

I 1885 lot han oppføre et herskapelig hus i Uranienborg terrasse 2 i Homansbyen i Oslo, på folkemunne kjent som «Uranienborgslottet.» Arkitekt for huset var Paul Due.

I 1892 var han en av grunnleggerne av aksjeselskapet Christiania Portland Cementfabrik, som i 25 år var eneste sementprodusent i Norge, med fabrikk i Slemmestad. Selskapet ble i 1968 fusjonert til Norcem. 

## Se også
* Jakhelln (slekt)

## Referanser
Periferienheten Øyene

**Periferienheten Øyene** (gresk: Περιφερειακή Ενότητα Νήσων, *Periferiakí enótita Níson*) er en regional enhet og en av de åtte&nbsp;periferienheter i&nbsp;periferien Attikí. Den ble opprettet ved den administrative reformen i 2010, og&nbsp;var tidligere en del av prefekturet Pireus. Den regionale enheten dekker De saroniske øyer, en liten del av halvøya Peloponnes, og noen få øyer utenfor kysten av østlige Peloponnes.

Periferienheten består av kommunene (nummer på kartet)
*Salamis (10)
*Angistri (2)
*Egina (3)
*Poros (9)
*Trizinia (12)
*Hydra (13)
*Spetses (11)
*Kythira (6)

## Referanser
ATR 72

**ATR 72** er et tomotors turbopropfly med kort rekkevidde. ATR 72 blir bygget av den fransk-italienske flyprodusenten ATR. Dette flyet er en strukket variant av ATR 42. Det kan ta opp til 78 passasjerer i vanlig konfigurasjon, og flys av to piloter.

ATR 72 ble utviklet fra ATR 42 for å øke setekapasiteten fra 48 til 78 ved å strekke flykroppen med 4,5 meter (15 fot), øke vingespennet, sette inn kraftigere motorer, og øke drivstoff-kapasiteten med ca 10 prosent. ATR 72 ble annonsert for første gang i 1986, og fløy sin jomfrutur den 27. oktober 1988. Ett år senere, den 27. oktober 1989 ble Finnair det første flyselskapet til å sette flyet i trafikk. Siden da har minst 400 ATR 72 blitt levert over hele verden og med mange i bestilling. SAS, Danish Air Transport, LOT Polish Airlines og SprintAir er noen av selskapene som bruker ATR 72 daglig.

## Litteratur
* Jackson, Paul. *Jane's All The World's Aircraft 2003–2004*. Coulsdon, UK: Jane's Information Group, 2003. .
* Taylor, Michael J. H. *Brassey's World Aircraft & Systems Directory 1999/2000*. London: Brassey's, 1999. .

## Eksterne lenker
* ATR 72 Twin Turboprop Passenger Aircraft, Europe
Arnold Layne

**«Arnold Layne»** er en sang fra det psykedeliske rockebandet Pink Floyd, skrevet av Syd Barrett. Sangen ble gitt ut i 1967 som bandets første singel. Den ble ikke med på debutalbumet *[[The Piper at the Gates of Dawn]]* fra samme år, men er med på alle samlealbumene til Pink Floyd, hvorav *[[Relics]]* fra 1970 var det første. Konsertversjoner med David Gilmour på vokal er med på albumene *[[Ummagumma]]* fra 1969 og *[[Pulse]]* fra 1994.

Sangen handler om en mannlig transvestitt ved navn Arnold Layne som stjeler kvinneklær fra tørkestativ. 

10. mai 2007 fremførte David Gilmour, Richard Wright og Nick Mason sangen under en hyllestkonsert for Syd Barrett, *The Madcap's Last Laugh*. Denne opptredenen ble Wrights siste konsertopptreden før han døde et år senere.

En musikkvideo av sangen ble spilt inn hvor man ser bandmedlemmene tulle med en dukke, som settes sammen, demonteres, blir påkledd og drøsser rundt på under videoen. 

## Eksterne lenker
*
Jacob Oxholm

**Jacob Frederik Oxholm** (1781–1832) var en norsk kjøpmann, bankdirektør, børskommissær og stortingsmann for Trondhjem.

Han var av dansk embedsmannsslekt som sønn av premierløytnant i marinen og kammerråd Lorentz Alexander Oxholm og hustru Margrethe Hedevig Bastholm. Farbroren var generalmajor og generalguvernør i Dansk Vestindia Peter Lotharius Oxholm, mens morbroren var prest Christian Bastholm, i samtiden en høyt ansett predikant og teolog. Foreldrene kom til Trondhjem fra København et par år før han ble født. Faren ble kobbertollforvalter, senere byens måler, veier og vraker.

Jacob Oxholm gikk i lære ved Hans Knudtzon & Co., et av samtidens største handelshus i Trondhjem. Deretter drev han selvstendig handelsvirksomhet i Hammerfest i et par år, hvorpå han i 1809 fikk borgerbrev som kjøpmann i Trondhjem. Samme år giftet han seg med Anne Marie Wille, datter av stiftsprost Hans Jacob Wille.

Oxholm møtte på Stortinget for Johan Christian Wildhagen fra 1815 til 1817, deretter innvalgt i alle perioder mellom 1821 og 1832. Oxholm var sekretær i både Stortinget og Lagtinget. Han var uavbrutt medlem av komiteene for finans-, bank- og skattevesenet, og stod sentralt i arbeidet med å lokalisere Norges Banks hovedkontor til Trondhjem, hvor han fra 1817 fungerte som direksjonens første formann. Oxholm ble også beskikket som kommissær ved Trondhjems Børs fra etableringen i 1819. Han var bidragsyter til Trondhjems Sparebanks grunnfond i 1823 og ble medlem av direksjonen i 1825.

Oxholm engasjerte seg i byens selskapsliv som sanger og skuespiller. Han var blant stifterne av Klubselskabet Harmonien.

## Referanser


## Eksterne lenker
*
Sanktpeterskjerm

**Sanktpeterskjerm** (*Crithmum maritimum*) er en plante i skjermplantefamilien som vokser på havstrender.

Den er en lav til middelshøy, grenet og flerårig urt. Bladene og stenglene er glatte og sukkulente. Blomstene er gulgrønne og sitter i 30–60&nbsp;mm brede skjermer. Den vokser alltid nær havet, som regel på klipper og berg, men av og til på sand- og grusstrender.

I Frankrike, England, Wales og Sør-Irland er sanktpeterskjerm en karakteristisk plante for de laveste delene av bergvegger ved havet. Plantene som vokser i bergspekker i denne sonen må tåle mye saltsprut. På de samme stedene vokser også *[[Spergularia rupicola]]*, fjærekoll og rødsvingel.

Sanktpeterskjerm er den eneste arten i slekten *Crithmum*. Den er vanlig omkring Middelhavet og Svartehavet, langs atlanterhavskysten fra Marokko til Nord-Frankrike og på Azorene, Madeira og Kanariøyene. Videre finnes den langs vestkysten av De britiske øyer til Skottland og langs østkysten nordover til Great Yarmouth. Arten har i seinere år spredd seg mye og finnes nå også i Nederland, Belgia og på den tyske øya Helgoland.

I Norge ble de første funnene gjort på Lista i 2001. Etterpå er den funnet i Hå, Flekkefjord og Kristiansand. Dette tas som et tegn på at klimaet i Norge blir varmere. I Storbritannia finnes sanktpeterskjerm kun i områder der kaldeste måned har middeltemperatur høyere enn 4&nbsp;°C. Det vil si at den potensielle utbredelsen i Norge er ytterst på vestlandskysten nordover fra Kristiansand.

## Referanser


## Eksterne lenker

*
Knut Prestnes

**Knut Prestnes** (født 6. mai 1949) er en norsk lokalpolitiker og industrileder. Ved kommunevalget 2011 var han for fjerde gang Senterpartiets toppkandidat i Kvinnherad kommune. Etter valget inngikk han en samarbeidsavtale med Arbeiderpartiet, Venstre og Fremskrittspartiet, en avtale som Senterpartiet ikke stilte seg bak. Prestnes valgte da å melde seg ut av partiet og fortsette som uavhengig kommunestyrerepresentant.
 
Prestnes blei første gang valgt inn i kommunestyret i 1999. Han blei samme år valgt til varaordfører i kommunen. Etter kommunevalget i 2003 meldte han seg ut av Senterpartiet, også da på grunn av uenighet om alliansevalg. Han meldte seg imidlertid inn igjen etter få dager. Ved konstituering av kommunestyret stemte 16 representanter av 45 for Prestnes som ordfører. 

Prestnes er utdanna ingeniør. Han har sia 1973 arbeidd i HMR-konsernet, som har utgangspunkt i familiebedriften Husnes Mek og Rør. Fra 1981 var han daglig leder / konsernsjef. 

Prestnes var i 2008 den kommunepolitikeren i Norge som hadde nest høyst inntekt. I ei lokal meningsmåling i 2012 oppgav 25 prosent at de mente Prestnes er den kvinnhering som har størst makt. Han var den som fikk flest «stemmer» i denne målinga.

## Referanser


## Kilder
* «Industrileiar mot nye utfordringar», fødselsdagsomtale i *Bergens Tidende* 6. mai 1999.
Terje Kollbotn

**Terje Kollbotn** (født 1. desember 1951) er en fagforeningsleder og Rødt-politiker fra Odda. Han har vært medlem av kommunestyret der sia 1991. Han har vært sentral i fagforeningsmiljøet i kommunen i mer enn 25 år, blant annet som leder av samorganisasjonen (LO i Odda/Indre Hardanger) fra 1988 til 2012. Han har også vært leder av Hardangeraksjonen mot EU. I Rødt (tidligere RV) har han vært fylkesleder i Hordaland og faglig leder nasjonalt.

Kollbotn er i perioden 2011–15 første vararepresentant til fylkestinget. Ved stortingsvalget 2013 var han tredjekandidat for Rødt i Hordaland. I 2021 ble han valgt som 1.vara til Stortinget for Rødt i Hordaland valgkrets.

Kollbotn er opprinnelig industriarbeider. Han er nå leder for bygg- og anleggsavdelinga ved Norsk Vasskraft- og Industristadmuseum.

## Referanser


## Kilder
* «Stiller ikke til LO-gjenvalg», *Hardanger Folkeblad* 14. mars 2012; besøkt 26. juni 2013.
* «16 lister frå Hordaland godkjend til stortingsvalet», *Hardanger Folkeblad* 3. juni 2012; besøkt 26. juni 2013.
J.B. Priestley

**J.B. Priestley** kan sikte til 
* Den engelske forfatter og dramatiker John Boynton Priestley (1894-1984)
* Den kanadiske skuespiller Jason Bradley Priestley (1969-)
Iril Schau Johansen

**Iril Kirstine Schau Johansen** (født 23. januar 1971 i Brekke i Sogn) er en norsk lokalpolitiker for Høyre. Ved kommunevalget 2011 var hun partiets toppkandidat i Voss kommune. Hun hadde før dette en periode bak seg i kommunestyret.

Johansen er fra 2004 turistsjef i Voss.

## Referanser


## Kilder
* «Klar for ordførarjobben», *Hordaland* 5. september 2011; besøkt 26. juni 2013.

## Eksterne lenker
*
Alessandro De Marchi

**Alessandro De Marchi** (født 19. mai 1986 i San Daniele del Friuli) er en italiensk tidligere profesjonell landeveissyklist. Han  ble profesjonell før 2011-sesongen for Androni Giocattoli. 

Han la opp etter 2025-sesongen.

## Meritter

;2007
:Italiensk mester lagforfølgelse
:3. etappe, Giro Ciclisto Pesche Nettarine di Romagna
;2008
:Trofeo Città di Conegliano
:GP Folignano
;2009
:Giro della Provincia di Biella
:Gran Premio Città di Verona
;2010
:4.-plass sammenlagt, Turul al Romaniei
;2011
:Italiensk mester lagforfølgelse
;2013
:8. etappe, Critérium du Dauphiné
;2014
:Mest offensive rytter, Tour de France
:7. etappe, Vuelta a España
;2015
:14. etappe, Vuelta a España
;2018
:11. etappe, Vuelta a España
:Giro dell'Emilia

## Referanser


## Eksterne lenker
* 
*
Kårstein Eidem Løvaas

**Kårstein Eidem Løvaas** (født 1967) er en norsk politiker (H), lobbyist og radioprogramleder. Han var stortingsrepresentant for Vestfold fra 2013 til 2021.

Han ble født i New Orleans, der foreldrene arbeidet for sjømannsmisjonen, og vokste opp i Alvdal og Sør-Odal. Han gikk Øvrebyen videregående skole på Kongsvinger. Han var også aktiv i Unge Høyre, Riksmålsforbundet og leder for ungdomsavdelingen av Norges Forsvarsforening. Han gikk befalsskole og studerte så sosialøkonomi ved Lunds universitet i Skåne, hvor han var president i ANSA.

Løvaas arbeidet mange år i mediebransjen; fra 1992 til 1994 jobbet han i svenske Z-radio, og fra 1994 til 2013 i norske P4 som journalist, programleder og programsjef. Fra 2004 til 2005 var han kommunikasjonssjef i Vestfold fylkeskommune.

Løvaas var medlem av Nøtterøy kommunestyre og leder i hovedutvalget for oppvekst og kultur fra 2007 til 2011. Fra 2013 til 2021 var han stortingsrepresentant for Vestfold. Han satt i Stortingets familie- og kulturkomite fra 2013 til 2017 og Stortingets næringskomité fra 2017 til 2021. På nominasjonsmøtet før stortingsvalget 2021 tapte han med én stemme mot Erlend Larsen om førsteplassen på Høyres liste i Vestfold.

Etter tiden på Stortinget ble han ansatt som myndighetskontakt for Reitan-gruppens handelsvirksomhet.

Han er sønn av forfatter Velaug Eidem Løvaas og bror til tidligere ordfører i Oppegård kommune Ildri Eidem Løvaas.

## Referanser


## Eksterne lenker
* 
* 
*  
*
Jérôme Cousin

**Jérôme Cousin** (født 5. juni 1989 i Saint-Sébastien-sur-Loire) er en fransk, tidligere profesjonell, landeveissyklist. Han la opp etter 2021-sesongen.

## Meritter

;2012
:Sammenlagt og etappeseier, Normandie rundt
:3. etappe, Rhône-Alpes Isère Tour
;2013
:Etappeseier, Étoile de Bessèges
: 5. etappe, Paris–Nice

## Referanser


## Eksterne lenker
* 
*
Kravica

**Kravica** er et fossefall i Trebižatelven nær Ljubuški i Bosnia-Hercegovina, rundt førti kilometer sør for Mostar. Fossefallet har blitt skapt av Trebižatelven i tufakalksteinsgrunnen. Tufa er typisk for elver som er rike på kalsiumkarbonat. Gress, bladmoser og lav vokser på tufaen. Kyskhetstre, fikentre og poppel vokser ved siden av fossefallet. Fossefallet har oppstått ved at travertinbarrieren, bestående av ung og myk kalkstein, har blitt erodert over flere hundre år og dannet fossefallet.

## Referanser
Peder Klykken

**Peder Danielsen Klykken** (født 29. november 1772 i Overhalla, død 22. januar 1861 i Skogn) var en norsk sorenskriver og stortingsrepresentant.

Han var sønn av klokker Daniel Klykken og hustru Karen Føynum, og kom fra relativt enkle kår. Han ble først satt i skredderlære, men fikk etterhvert i 1793 jobb som sorenskriverkontorist. Ved siden av denne jobben var han i 1795&ndash;97 lensmann i Overhalla. Han dro til København i 1801 og fikk i 1802 juridisk eksamen. I 1801 og 1807 deltok han som soldat i forsvaret av København, han hadde ellers flere forskjellige stillinger som kopist og konstituert embetsmann.

Han ble sorenskriver for Lofoten og  Vesterålen 2. mai 1809, og bodde da på Bitterstad i Hadsel. Denne stillingen hadde han til 10. oktober 1818 da han ble sorenskriver på Inderøen. I perioden 1829&ndash;49 var han sorenskriver i Stjør- og Verdal, da bosatt på Rennan (Renden) i Skogn.

Klykken var i to perioder stortingsrepresentant, fra 1818 til 1820 for Nordlands amt og fra 1827 til 1829 for Nordre Trondhjems amt. Fra 1821 til 1823 var han andre vara fra Nordre Trondhjems amt, og møtte for Ole Lånke fra 23. oktober 1822 siden Lånke var syk.

## Referanser




## Eksterne lenker
*
Philippa Pearce

**Ann Philippa Pearce** (født 22. januar 1920 i Great Shelford, South Cambridgeshire, død 21. desember 2006 i Durham) var en britisk barnebokforfatter, best kjent for *Tom's Midnight Garden* som hun mottok Carnegie Medal for i .

## Liv
Hun var yngst av fire barn i en møllerfamilie, og vokste opp i landlige omgivelser ved mølla. Hun studerte ved Girton College, University of Cambridge, og arbeidet først som manusforfatter og produsent i BBCs undervisningsradio, senere som forlagsredaktør fra 1958 til 1967. 

Hun giftet seg i 1963 med gartneren Martin Christie. Deres eneste barn, , er selv barnebokforfatter. Ektemannen døde i 1965 kort tid etter Sallys fødsel. 

Hun bodde i London til 1973, og deretter i Great Shelford, i nærheten av mølla som var barndomshjemmet. Hun ble tildelt Order of the British Empire i 2007, og var medlem av Royal Society of Literature.

## Bøker
De første bøkene hennes, *Minnow on the say* (1955) og *Tom's Midnight Garden* (1958), er begge sterkt inspirert av oppvekstmiljøet, og kan sees som forsøk på å gjenskape eller gjenoppleve dette. Den første av bøkene er en historie om barn på skattejakt i et landlig miljø, mens Toms nattlige tidsreise leder ham tilbake til hans eget hjems glanstid på 1800-tallet. Boken er høyt verdsatt i engelsk barnelitteratur, og kom høyt på listen over «*beste prisvinnere gjennom tidene*» da Carnegie Medal feiret sitt 70-årsjubileum i 2007.

I senere bøker skriver Pearce blant annet om hunder. 

Ingen av hennes bøker er oversatt til norsk. *Tom's Midnight Garden* er filmet tre ganger. 

Etter hennes død har det blitt holdt årlige forelesninger om barnelitteratur til hennes minne, *the Philippa Pearce Memorial Lecture*.

## Referanser


## Eksterne lenker
*
Aleksej Lutsenko

**Aleksej Aleksandrovitsj Lutsenko** (født 9. september 1992) er en kasakhstansk syklist. Han sykler for det profesjonelle laget Israel-Premier Tech

I 2012 ble han U23 verdensmester på landeveisrittet i en alder av 20 år.

## Meritter

;2012
: U23 Verdensmester Landeveisritt
:5. etappe, Tour de l'Avenir
:1b. etappe, Tour de Bulgarie
:5. etappe, Giro della Valle d'Aosta

;2014
:5. etappe (ITT), Danmark rundt
:Tour of Almaty

;2015
:8. etappe, Sveits rundt
: Nasjonal mester på tempo
:Tour of Almaty

;2016
:5. etappe, Paris–Nice
:Tour of Almaty
:8. etappe og sammenlagt, Tour of Hainan

;2017
:5. etappe, Vuelta a España
:Sammenlagt + 1. etappe, Tour of Almaty

;2018
:Sammenlagt, Tour of Oman
: Nasjonal mester på landevei
:6. etappe, Østerrike rundt
:4. etappe, Tyrkia rundt

;2019
:Sammenlagt + 2., 3. og 5. etappe, Tour of Oman
:4. etappe, Tirreno–Adriatico
: Nasjonal mester i landeveisritt
: Nasjonal mester på tempo
:Sammenlagt, Arctic Race of Norway
:Coppa Sabatini
:Memorial Marco Pantani

;2020
:6. etappe, Tour de France

;2021
:4. etappe, Critérium du Dauphiné
:Coppa Agostoni - Giro delle Brianze
;2022
:Clásica Jaén Paraiso Interior
;2023
:Sammenlagt +  4. etappe, Giro di Sicilia
: Nasjonal mester i landeveisritt
: Nasjonal mester på tempo

## Referanser


## Eksterne lenker
* 
*
Invasjonen av Tibet

**Folkerepublikken Kinas invasjon av Tibet** eller **slaget om Qamdo** var et militært felttog utført i 1950 av Folkets frigjøringshær mot Tibet, som hadde vært en *[[de facto]]* uavhengig stat etter Qing-dynastiets fall i 1911, etter flere måneder med mislykkede forhandlinger mellom kineserne og tibetanerne. Felttogets formål var å fange den tibetanske hæren i Qamdo-prefekturet i den østlige delen av Tibet, demoralisere Lhasa-regjeringen og slik presse tibetanerne til å sende forhandlere til Beijing for å anerkjenne kinesisk suverenitet over Tibet. Selve kampene om Qamdo varte fra 6. til 19. oktober 1950. Felttoget endte med at den kinesiske hæren inntok Qamdo, og videre forhandlinger mellom kinesiske og tibetanske representanter førte til at Tibet ble inkorporert i Folkerepublikken Kina som en autonom region gjennom syttenpunktsavtalen for Tibets fredlige frigjøring, som ble undertegnet i oktober 1951. Den tibetanske regjeringa og den lokale sosiale strukturen fortsatte sitt arbeid i Tibet under Folkerepublikken Kina fram til det tibetanske opprøret i 1959, da dalai lama Tenzin Gyatso flyktet i eksil og den tibetanske regjeringen ble oppløst.

## Se også
*Tenzin Gyatso
*Det tibetanske opprøret i 1959
*Den kinesiske borgerkrig
*Tibet
*Gendun Drup
Kévin Reza

**Kévin Reza** (født 18. mai 1988 i Versailles) er en tidligere profesjonell, fransk landeveissyklist. Han la opp etter 2021-seseongen.

## Meritter

;2008
:2. etappe, Vuelta Madrid Sub 23
;2009
:3 etappeseire, Tour de la Martinique
:2.-plass sammenlagt, Circuit du Mené
;2010
:Les Boucles de la Loire
;2013
:8.-plass, Cholet-Pays de Loire

## Referanser


## Eksterne lenker
*
Southampton Dock

**«Southampton Dock»** er en låt av det britiske rockebandet Pink Floyd, skrevet av Roger Waters. Låten er på albumet *[[The Final Cut]]* fra 1983. Waters synger og spiller både gitar og keyboard på låten. Det benyttes lydeffekter som måker som skriker gjennom sangen, og en kjeftende kvinne kan høres i bakgrunnen på en del av refrenget.

## Tekst
Låten handler om Falklandskrigen, som Waters var sterkt mot. Sangen starter med *«They disembarked in '45, and no-one smoked and no-one smiled...»*, en referanse til slutten av Andre verdenskrig. Refrenget henviser antakeligvis til Margaret Thatcher som står på havnen i Southampton («Southampton Dock») og vinker farvel til «guttene» (soldatene) som måtte sendes ut i krigen igjen. Roger Waters' har under konsertopptredener med «Southampton Dock» inkludert en ny tekstlinje, *«Maggie, what have you done?»* etter refrenget. Mange av de britiske soldatene som reiste ut i Andre verdenskrig reiste ut fra Southampton. Under Falklandskrigen i 1982 var Southamton igjen base, da de britiske soldatene skulle til Falklandsøyene i krig mot Argentina.

## Konsertfremføringer
I likhet med alle de andre sangene på det Waters-dominerte albumet, ble sangen aldri fremført live av Pink Floyd. Waters fremførte sangen på alle sine soloturneer; *[[The Pros and Cons of Hitch Hiking]]*,- *[[Radio K.A.O.S.]]*,- *[[In the Flesh Live|In the Flesh]]*,- og *[[The Dark Side of the Moon Live]]* unntatt *[[The Wall Live (2010-2013)|The Wall]]*-turneen. Låten er med på konsertalbumet og konsertvideoen *[[In the Flesh Live]]* fra 2000. Under  *The Pros and Cons of Hitch Hiking*, *Radio K.A.O.S.* og *In the Flesh*-turneene ble låten femført sammen med «Get Your Filthy Hands off My Desert» i en de facto medley. Låten ble derfor fremført i G-dur i stedet for den opprinnelige F-dur, slik at medleyen glir sømløst over fra «Get Your Filthy Hands off My Desert» og inn i «Southampton Dock» på den siste G-akkorden i førstnevnte låt. På *The Dark Side of the Moon Live* i 2006–2008 ble den fremført i F-dur, og ble spilt alene uten medley, og var dermed svært lik albumversjonen. På *In the Flesh* ble også sangen endret fra å involvere bare gitar og sang, til at det gjennom hele sangen ble benyttet korps-liknende tromming. 

## Eksterne lenker
*
Anita Berglund

**Anita Berglund**  (født 27. september 1963 på Fagernes) er en norsk forfatter av kriminallitteratur. 

## Bakgrunn
Hun er utdannet innen dataprogrammering, har en mastergrad i økonomi og har blant annet arbeidet som finansanalytiker, redaktør og oversetter. Hun er oppvokst i Svelvik og flere andre steder i Norge. Som voksen bodde hun i USA i til sammen elleve år, før hun bosatte seg i Larvik.
## Bibliografi
* 2009: *I fritt fall* (kriminalroman), Gyldendal
* 2011: *Midtvintermørke* (kriminalroman), Gyldendal
* 2014: *Forfatteren* (kriminalnovelle), LIV Forlag
* 2015: *Den dødelige Camas-blomsten* (kriminalnovelle), LIV Forlag
* 2016: *Din idiot* (kriminalnovelle), LIV Forlag

## Familie
Anita Berglund er søster av krimforfatteren Ingrid Berglund. Deres oldefar var høyesterettsadvokat og politiker Johan Olaf Bredal.

## Referanser


## Eksterne lenker
*  Anita Berglund hos Gyldendal Norsk Forlag
*  Anita Berglund hos Norsk Forfattersentrum
Carl Hartmann

**Carl Wilhelm Hartmann** (født 3. juli 1880, død 25. juni 1957) var en norsk jurist og politiker (V).

Etter at Hartmann tok cand.jur.-graden i 1902 arbeidet han som fullmektig hos byfogden i Bodø og statsadvokaten for Nordland. I 1907 ble han fullmektig hos riksadvokaten. Han var politifullmektig i Oslo 1911–1916, og konstituert statsadvokat 1916–1917. Hartmann var Statsadvokat i Telemark og Aust-Agder 1917–1931, og lagmann ved Hålogaland lagmannsrett 1931–1947. Hartmann var ekstraordinær dommer i Høyesterett 1933–1939.

Hartmann var Skiens ordfører 1928–1930, og satt deretter som vanlig medlem i bystyret. Han ble valgt inn på Stortinget i 1930 fra valgkretsen Kjøpstedene i Telemark og Aust-Agder fylker, og satt én periode. På Stortinget satt han i komiteen etter grunnlovens § 75 og i protokollkomiteen.

Hartmann ble midlertidig ekskludert fra Venstre i 1931 da han stemte mot egen regjering og sørget for at Johan Ludwig Mowinckel måtte gå av som statsminister. Bakgrunnen var Lilleborgsaken, der protokollkomiteen etter forslag fra Hartmann hadde lagt frem et forslag for Odelstinget om at regjeringen ikke burde ha gitt Lilleborg konsesjon til å kjøpe Denofa.

## Referanser




## Eksterne lenker
*
Khalil El-Maaoui

**Khalil El-Maaoui** (født 12. september 1988) er en tunisisk vektløfter som konkurrerer i -56 kg. Han representerte landet sitt under Sommer-OL 2012 i London, der han kom på 18.-plass. 

## Referanser


## Eksterne lenker
*
Samfunnsdemokratane

**Samfunnsdemokratane** er et norsk politisk parti som blei oppretta i Gloppen i Sogn og Fjordane i mars 2011. Det var den tidligere arbeiderparti-politikeren Gunnvor A. Sunde som tok initiativet til etableringa.

Partiet definerer som sine fanesaker å motvirke sentralisering, å bedre landets infrastruktur og å få til ei rettferdig fordeling av verdiskapinga. 

Ved kommunevalget 2011 stilte Samfunnsdemokratane liste i Gloppen, der partiet fikk 13,3 prosent av stemmene og fire mandater. Det var samme år også liste ved fylkestingsvalget i Sogn og Fjordane. Resultatet blei 1,6 prosent, noe som ikke gav mandater. De beste kommunene utenom Gloppen var Selje, Eid og Stryn.

## Kilder

* «Vil stoppe sentralisering» , *Fjordenes Tidende* 17. mars 2013; besøkt 27. juni 2013.

## Eksterne lenker

* Samfunnsdemokratenes nettsted
Anders Krogvig

**Anders Krogvig** (født 29. april 1880, død 3. april 1924) var en norsk bibliotekar, forfatter, litterær konsulent og kritiker.

Han ble født i Kristiania som sønn til Carl Gustav Krogvig og Antonette Pedersen. Han var fetter av Tryggve Andersen. I 1903 giftet han seg med Aagot Kristine Moe (1881–1923). Han tok examen artium i 1899, og begynte å studere filologi ved Universitetet i Kristiania. Men han tok aldri eksamen. I stedet for tok han arbeid som bibliotekar, først ved Den norske stats sentralmuseum for billedkunst fra 1909 til 1918, så i Stortinget fra 1921 til hans død. Han søkte et professorat ved universitetet i 1919, men ble ikke utnevnt.

Krogvig arbeidet også for forlaget Aschehoug, sammen med Gerhard Gran og forlagssjef William Martin Nygaard. Han var involvert i flere av deres av flaggskip; redaksjonssekretær for tidsskriftet *[[Samtiden]]* fra 1916, hovedredaktør for *[[Aschehougs konversasjonsleksikon]]* fra 1919, og medredaktør av *[[Norsk biografisk leksikon]]* fra 1921. Han redigerte det første bindet (utgitt i 1923) sammen med Gerhard Gran og Edvard Bull d.e., men døde før det andre bindet ble utgitt.

Han var også kjent for ny-utgivelser av flere gamle kilder, inkludert en samling av brev skrevet av Jørgen Moe, og, sammen med Moltke Moe, en revidert utgave av Peter Christen Asbjørnsens gamle eventyr. Han skrev mye for norske aviser og tidsskrifter, særlig litterære kritikker. To samlinger av artiklene hans ble utgitt med titlene *Nordisk digtning* (1912) og *Bøker og mennesker* (1919). Han var også konsulent for Den norske Forfatterforening. Sammen med hans posisjon hos Aschehoug, betydde dette at Krogvig hadde stor innvirkning på mange litterære karriere fra denne tiden, blant andre for Johan Falkberget, Olav Aukrust, Kristofer Uppdal og Sigurd Christiansen.

## Referanser
Morsmålsdagen

**Den internasjonale morsmålsdagen** ble opprettet av UNESCO i 1999 og har blitt markert 21. februar hvert år siden 2000. Målet med denne dagen er å fremme språklig mangfold og flerspråklighet, samt øke forståelse, toleranse og dialog angående språklige og kulturelle tradisjoner. Dagen er formelt vedtatt av FNs generalforsamling, som i sin resolusjon holdt 2008 som det internasjonale året for språk.

## Historie
Retten til å snakke sitt eget morsmål kan ikke alltid tas for gitt, særlig i land der lokale morsmål trues av mer dominante språk. I tillegg mangler mange språk i dag skriftformer, hvilket gjør dem vanskeligere å formidle til nye generasjoner.

Ifølge UNESCO står halvparten av alle verdens språk i fare for å forsvinne innen slutten av dette århundret. Denne trenden er verken uunngåelig eller uomstøtelig – godt planlagt og gjennomført språkpolitikk kan hjelpe samfunn med å opprettholde sine morsmål og formidle dem til nye generasjoner. Det har også blitt gjort fremskritt takket være digital utvikling som har åpnet for nye muligheter med hensyn til både skapelsen av, og tilgangen til informasjon.

Som lingvisten Colette Grinevald uttalte til UNESCO: «*Den internasjonale dagen for morsmål burde bokstavelig talt feire språkene til alle verdens mødre og fortelle dem at de har retten til å snakke sitt eget språk til sine barn.*»

Den internasjonale morsmålsdagen oppstod som en internasjonal anerkjennelse av Language Movement Day. Til minne om studentene i Dhaka (da i Øst-Pakistan, nå Bangladesh) som ble drept av politiet i 1952 da de hadde en fredelig demonstrasjon for retten og anerkjennelsen av sitt språk bengali som ett av de nasjonal språkene i Pakistan.

## Se også
* Liste over FN-dager
* Internasjonal dag for urfolk

## Referanser


## Eksterne lenker
* 
*  International Mother Language Day, via UNESCO
*  UNESCOs atlas over truede språk, via UNESCO
* Den internasjonale morsmålsdagen , via FN-sambandet
John Tenniel

**John Tenniel** (født 28. februar 1820 i London, død 25. februar 1914 samme sted) var en britisk illustratør. Han fikk betydning i samtida gjennom en mengde satiriske vitsetegninger til det engelske vittighetsbladet *[[Punch (tidsskrift)|Punch]]*, der han bidro med illustrasjoner og politiske kommentartegninger i over femti år. Han illustrerte også en rekke barnebøker. Han er i dag særlig kjent for de første illustrasjonene til Lewis Carrolls absurde klassikere *[[Alice i Eventyrland]]* (*Alice's Adventures in Wonderland*, utgitt i 1865) og *[[Gjennom speilet]]* (*Through the Looking-Glass*, 1871).

I 1893 ble Tenniel gjort til ridder (*[[Knight Bachelor]]*) av dronning Viktoria for sin kunstneriske innsats. Han kunne deretter titulere seg sir.

## Galleri

File:Victoria Disraeli cartoon.jpg|Politisk karikaturtegning til *[[Punch (tidsskrift)|Punch]]* 1876 som viser statsministeren og imperialisten Benjamin Disraeli som overtaler dronning Viktoria til å la seg krone som keiserinne av India dette året.
File:Tenniel ms eng 718 6 p177.jpeg|Originalstudie fra omkring 1864 til en illustrasjon i *Alice i Eventyrland* 
File:Alice’s Abenteuer im Wunderland 164.jpg|Gravering av samme motiv for å reprodusere tegningen i den trykte boka. Kunstnerens signatur nederst til høyre, gravørens til venstre. Bilde fra en tyskspråklig utgave.
File:Alice par John Tenniel 25.png|Illustrasjon av John Tenniel til Lewis Carrolls berømte historie om *[[Alice i Eventyrland]]* som ble utgitt første gang i 1865. Tegningen viser hovedpersonen Alice og Haren (*The March Hare*) i teselskap hos Hattemaker Mathias (*The Hatter*).


## Referanser


## Eksterne lenker
*
Karl Aasland

**Karl Aasland** (1918–1982) var en norsk meieribestyrer og politiker (Sp). Han var stortingsrepresentant fra 1969 til 1977, innvalgt fra Rogaland.

## Bakgrunn og yrke
Han var sønn av bonde og ordfører Gunnar Aasland og hustru Berta, født Anda. Han var gift og hadde en sønn og en datter.

Etter landbruksskole i 1940 gikk Karl Aasland på Statens Meieriskole. I 1944 tok han artiumskurs i Stavanger, deretter studerte han ved Norges landbrukshøgskole, meieriavdelingen, hvor han tok eksamen i 1947. Samme år kom han til Ålgård som meieribestyrer. Der ble han til 1961. Fra 1962 var direktør ved Frue meieri i Stavanger, en stilling han hadde til han døde. Karl Aasland hadde flere studieopphold i Europa og i 1966 studerte han også meieridrift i USA. 

## Politisk virke og andre verv
I 1959 ble Karl Aasland med i Gjestal kommunestyre. Han gikk ut av det da han i 1962 flyttet til Stavanger. Også der ble hans lokalpolitiske karriere kort, bare fra 1965 til 1967. Hans engasjement var i vesentlig grad relatert til meierifaglig aktivitet. Han var formann i fagstyret for Jæren meieriskole Bryne fra 1965 til 1981 og varamedlem til styret for Meierilaboratoriet fra 1962 til 1982. Han var formann i Rogaland meierifolklag fra 1951 til 1954, formann i Rogaland meierilag fra 1954 til 1960 og medlem av rådet for Vestlandske Mjølkesentral fra 1959 til1967. I elleve år, fra 1960 til 1971 var han formann i styret for Rogaland tørrmelk og kasein A/L og fra 1978 til han døde var han medlem av styret for Diplom-is. Karl Aasland ledet Rådet for Næringsmiddelforskning fra 1980 til 1981 og var medlem av Norges Landbruksvitenskapelige forskningsråd fra 1980 til han døde i 1982.

Han var stortingsrepresentant fra Rogaland fra 1969 til 1977. Han var medlem av Landbrukskomiteen, den siste perioden var han komiteens nestformann. 

## Bokutgivelse
I 1993 kom boka *Ålgård meieri 1892 - 1992* ut med Ove Thu som redaktør og med Karl Aasland og Alv Ravndal som medforfattere. Karl Aasland hadde skrevet historien om de første 60 år fram til 1952. Denne ble redigert inn i jubileumsskriftet av Ove Thu.

## Referanser




## Eksterne lenker
*
Ole Iver Evjenth

**Ole Iver Evjenth**, også skrevet **Ole Ivar Evjent** (1784–1839) var en norsk lensmann og stortingsrepresentant.

Evjenth var sønn av sjømann Ivar Evjenth og Maren Tønnesen. Han arbeidet som sorenskriverkontorist noen år før han ble lensmann i Skjerstad i 1814. Han hadde kommet til Skjerstad i 1804, og bodde på Ljønes først, så på Tapstad og endelig Utvik fra han ble lensmann. Han var først gift med *Lava Nilsdatter* fra Vefsn og siden med *Harovicha Birgithe Chrstensen* fra Skjerstad. Det var seks barn i første ekteskap og sju barn i andre.

Evjenth ble valgt inn på Stortinget for Nordland amt første gang i 1818 og så i 1821 og 1839. Han døde i nærheten av Eidsvoll da han var på reise for å møte i Stortinget 1839. Han var også vararepresentant til stortinget 1830&ndash;32 og 1836&ndash;38.
## Referanser


## Litteratur
* 
* 

## Eksterne lenker
* 
*  Ole Iver Evjenth Skjerstad Wiki
Blake Leeper

**Blake Leeper** (født 31. august 1989) er en USA-amerikansk handikappet friidrettsutøver, som konkurrerer i klassen T43, som er en av klassene for utøvere med amputasjoner. Han løper med proteser (*«blades»*).

## Bakgrunn
Leeper ble født uten føtter, ankler og nedre nedre del av begge leggbeina, og amputerte begge beina nedenfor kneet allerede som baby. Han begynte med benproteser 9 måneder gammel. Han spilte både baseball og baseball som liten, og begynte ikke å tenke på å trene friidrett før han fikk idrettsproteser av *Challenged Athletes Foundation* og den islandske produsenten Ossur. 

Han meldte seg på Endeavor Games 2009 i Oklahoma for å se om friidrett var noe å satse på. Da hadde han aldri løpt på bane før. Til tross for dette vant han alle de tre distansene 100, 200 og 400 meter, med vinnertidene 11,95 sekunder, 25,44 sekunder og 56,79 sekunder. Disse tidene gjorde at han fikk kontakt med USAs paralympiske komité, og landsalagstrener Joaquim Cruz som også selv er tidligere OL-vinner. 

## Karriere
Leeper debuterte internasjonalt ved stevnet *Loterias Caixa International Meeting* i Rio de Janeiro i 2009. Denne turen var første gang han faktisk møtte Joaquim Cruz. Her kom han på 3.-plass på 100 meter og 2.-plass på 200 meter. Samme år deltok han ved The Endevour Games i Edmond i Oklahoma, der han vant 100 og 200 meter, samt 400 meter internasjonal klasse. Året etter deltok han ved USA-mesterskapet i friidrett for handikappede (U.S. Paralympic National Championship), der han kom på 2.-plass på 100 og 400 meter, og 3.-plass på 200 meter. 

I 2011 deltok han ved Parapanamerikanske leker 2011 i Mexico, der han kom på 2.-plass på 100 meter i klassen T44, slått av sin landsmann Jarryd Wallace. Han deltok også ved VM i friidrett for funksjonshemmede 2011, der han fikk sølv på 4 x 100 meter stafett. 

Ved USA-mesterskapet i friidrett 2012, som også var OL-uttak (*US Paralympic Chamipionship Trials*) vant han 200 og 400 meter, og kom på 2.-plass på 100 meter bak Jonathan Peacock. 

Den 14. juli 2012 tangerte han Oscar Pistorius' verdensrekord på 100 meter i T43-klassen (10,91), da han løp ved Boiling Point Track Classic i Windsor i Canada. Dette gjorde at han ble stemt fram til «Athlete of the Month» (månedens utøver) på hjemmesiden til Den internasjonale paralympiske komité. Ved Paralympiske sommerleker 2012 i London fikk han to medaljer. På 200 meter fikk han bronsemedalje, bak Alan Oliveira og Oscar Pistorius, der han løp inn på tiden 22,46. Noen dager senere fikk han også sølv på 400 meter, med tiden 50,14, som er ny områderekord for Amerika.

## Referanser


## Eksterne lenker
*  United States Olympic Committee - Blake Leeper
*  Profil hos IPC 
*  London 2012 - Blake Leeper
*  IPC - Athlete of the Month July 2011 - Blake Leeper
Laboratory for Atmospheric and Space Physics

**Laboratory for Atmospheric and Space Physics** (**LASP**), før 1965 kalt **Upper Air Laboratory**, er et forskningssenter ved University of Colorado i Boulder, med mer enn 100 aktive vitenskapsmenn innenfor feltene solar påvirkning, jordens og andre planeters atmosfærer, romvær, romplasma og støvplasmafysikk. LASP har avansert teknisk kompetanse i design, bygging og drift av romsonder og deres instrumenter. LASP ble grunnlagt etter andre verdenskrig, og benyttet i begynnelsen tyske V-2 raketter til å sende opp sonder.

## Eksterne lenker
* Hjemmeside
* Colorado Center for Lunar Dust and Atmosphere Studies
Gustav Sundby

**Gustav Julius Sundby** (født 27. november 1880, død 2. september 1930) var en norsk fagforeningsmann og politiker, hjemmehørende i Arbeiderpartiet og Norges Kommunistiske Parti.

Sundby var jern- og metallarbeider, og ble fagorganisert i 1905. Han var formann i Jern og metalls styre i Trondheim. I årene 1913 til 1915 var han også styremedlem i Fagopposisjonen av 1911. Senere arbeidet han som kontrollør i Trondheim Trygdekasse.

Han var med i AP fra 1903, og ble etter hvert formann for partiet i byen og medlem av *[[Ny Tid (1899–1947)|Ny Tids]]* bladstyre. Fra 1921 til 1923 var han også medlem av APs landsstyre.

Ved partisprengningen i 1923 var Sundby blant dem som fulgte det nye NKP. Han ble formann for kommunistpartiet i Trondheim, og fra 1923 til 1925 satt han i NKPs landsstyre. I 1925 hadde han også vervet som formann for samorganisasjonen i byen. 

Etter striden om de såkalte Labour Party-planene sluttet han seg i 1927 igjen til Arbeiderpartiet. Han satt som formann i bystyret i 25 år, og i formannskapet i 12 år.

Han var gift med Anna Sundby, som fra 1925 til 1927 var medlem av NKPs kvinneutvalg og i 20 år ledet APs kvinneforening i Trondheim.  

## Referanser
Gunnar Aasland (1890–1965)

**Gunnar Aasland** (født 9. april 1890 på Åsland i Time kommune, død 26. mars 1965 samme sted) var bonde og ordfører i Time kommune. Han hadde eksamen fra Stavanger amts landbruksskole i 1911 og overtok farsgarden sammen med broren Birger samme år. Men i 1914, samme år som han giftet seg med Berta, født Anda, utløste han broren fra gården, som han drev til 1955, da sønnen Christian Aasland overtok. 

I 1926 ble han medlem av Time herredstyre. Fra 1932 var han ordfører, et verv han hadde til han gikk ut av politikken i 1954, men unntak av krigsårene 1940–1945. Som ordfører var han medlem av Rogaland fylkesting, her ble han valgt til formann i landbruksnemnda. I mange år var han også formann i Jæren smalelag og medlem av Norges Bondelags landsstyre. Han hadde sju barn, deriblant stortingsrepresentant Karl Aasland.

## Referanser
Concreto Academic Papers

**Concreto Academic Papers**/Concreto Forlag er et akademisk forlag, en uavhengig og ideell, ikke-kommersiell publiseringsinstans og -utgiver som har som formål å produsere og publisere spesielt teoretisk og akademisk forskningslitteratur. Et uttalt formål er å publisere og gjøre kjent for eksempel doktorgradsarbeid  og teoretiske forskningsarbeid på tilsvarende vitenskapelige nivå. Teoretiske bidrag av samme akademiske kvalitet, men av mindre omfang, publiseres også. Det administrerer også rapportserien eller årboksformatet «Journal of Abstract and Normative Psychology». Bokserien "Angle Books" er et imprint i Concreto Academic Papers. Redaktør er Torgeir M. Hillestad.

Concreto Academic Papers/Concreto Forlag er en del av den uavhengige forsknings- og kunnskapsplattformen *AKADEMIC RESEARCH (AR).* 

## Referanser
Gunnar Haugland

**Gunnar Haugland** (født 19. februar 1937 i Oslo) er en norsk grafiker, maler og illustratør. 

Gunnar Haugland var elev ved Bjarne Engebrets Malerskole i Oslo i perioden 1958–1959, Statens håndverks- og kunstindustriskole 1958–1962 og Det Kongelige Akademi for de Skønne Kunster i København 1962–1963. Haugland har hatt en rekke separatutstillinger, blant annet i Kunstnerforbundet i Oslo. Han er tildelt flere utsmykningsoppgaver og er innkjøpt av Nasjonalgalleriet, Norsk kulturråd, Riksgalleriet, Oslo kommunes kunstsamlinger, Utsmykkingsfondet for Statsbygg og andre. Han har også mottatt Statens garantiinntekt for kunstnere.

Gunnar Haugland samarbeidet med forfatteren Arild Nyquist om bilder, dikt og illustrasjoner, blant annet i boka *Kjære venn - brev mellom dikteren Arild Nyquist og maleren Gunnar Haugland, 1962-2004*.

Gunnar Haugland er på morssiden oldebarn av skuespillerne Fredrikke Nielsen og Harald Nielsen.

## Referanser
Alexis Vuillermoz

**Alexis Vuillermoz** (født 1. juni 1988 i Saint-Claude) er en tidligere profesjonell, fransk landeveissyklist. Han la opp etter 2024-sesongen.

## Meritter

;2006
:Nasjonal Junior-Mester Sykkelcross
;2014
:2. etappe, Tour du Gévaudan Languedoc-Roussillon
;2015
:Grand Prix de Plumelec-Morbihan
:8. etappe, Tour de France
:Aquece Rio - International Road Cycling Challenge
:2. etappe, Tour du Gévaudan Languedoc-Roussillon
;2017
:Grand Prix de Plumelec-Morbihan
:Sammenlagt + 2. etappe, Tour du Limousin
;2019
:Royal Bernard Drôme Classic 
;2022
:2. etappe, Critérium du Dauphiné

## Referanser


## Eksterne lenker
* 
*
Nordkleiva (Hole)

**Nordkleiva** (tidligere også kalt *Hansekleiva*) er ei ekstra bratt kleiv i lia opp mot Krokskogplatået, like nord for Krokkleiva i Hole kommune, Buskerud. Kleiva er blant annet kjent for den gamle setergrenda på Retthella og Kronprinsens utsikt, som i tillegg til flott utsikt over Ringerike også er et attraktivt startpunkt for hanggliding og paragliding på Østlandet.

Nordkleiva var den opprinnelige veien opp og ned fra Krokskogen, før Krokkleiva (tidligere kalt Sørkleiva) ble gjort farbar. Derfor var det nok her Oslobispen Jens Nilssøn fór med sitt følge ved flere anledninger på 1590-tallet. Kleiva strekker seg fra boligfeltet i Grøndokka, like ovenfor Sundvolden Hotel i Sundvollen, og opp til Retthelltjernet på Krokskogen, like under Retthella.

Ved Retthella ligger også St Olavs kilde, som skal være en av tre Olavskilder på Krokskogen, men kun to av disse er kjent i dag. Den andre er St. Olavs kilde ved Midtskogtjerna. Den tredje Olavskilden skal ligge i Krokkleiva, men ingen vet nøyaktig hvor. Den kan være en sammenblanding med den såkalte «Vanninga». 

Olavskilden på Retthella ble første gang nevnt av fut Iver Wiel i 1743. Ifølge Riksantikvaren ble Olavskilden på Retthella også beskrevet av Bernhard Herre i 1840-årene (se også *[[#Eksterne lenker|Eksterne lenker]]*).

## Se også
* Krokkleiva

## Referanser




## Eksterne lenker
*
Øistein Knudsen jr.

**Øistein Knudsen jr.** (født 1969) er en norsk embetsmann og marineoffiser. Knudsen var ekspedisjonssjef i Justis- og beredskapsdepartementet 2012-2022. Han tiltrådte som Sjef Sivilforsvaret 15. mars 2022. 

Fra 2016 har han vært gjesteprofessor i krisehåndtering og sikkerhetsstudier ved College of International and Security Studies ved George C. Marshall European Center for Security Studies. 

## Utdanning
Knudsen har embetseksamen i sykepleievitenskap fra Universitetet i Oslo, og han fikk deretter førstestillingskompetanse innen krisehåndtering og psykologisk forsvar. Knudsen har gjennomgått stabskurs og sjefskurs ved Forsvarets skole i etterretnings- og sikkerhetstjeneste. Han gjennomførte NATO Defense College i Roma i 2010.

## Karriere
Knudsen har arbeidet operativt med prehospital akuttmedisin og som offiser i Forsvaret. Han var fagsjef for mastergradsprogrammet i helserettet katastrofehåndtering ved Høgskolen i Buskerud og Kontoret for katastrofepsykiatri ved Universitetet i Oslo, før han i 2004 ble tilsatt i Direktoratet for samfunnssikkerhet og beredskap (DSB), først som avdelingsleder for analyse og utredning og deretter som avdelingsdirektør for utredning og nasjonal beredskap.

I perioden 2008–2012 var Knudsen direktør for Krisestøtteenheten (KSE). I etterkant av terrorangrepet 22. juli 2011 opprettet Justis- og beredskapsdepartementet en ny avdeling for krisehåndtering og sikkerhet, og Øistein Knudsen jr. ble utnevnt til avdelingens første ekspedisjonssjef. 

Knudsen har publisert vitenskapelige og populærvitenskapelige artikler på sitt fagområde og har skrevet flere bøker. Han har ledet og deltatt i råd og utvalg nasjonalt og internasjonalt.

## Referanser